钦定古今图书集成/明伦汇编/官常典/第469卷 > 兰钦
## 钦定古今图书集成/明伦汇编/官常典/第469卷 > 兰钦

按《梁书》本传，“钦字休明，中昌魏人也。父子云，天监中，
军功官至云麾将军、冀州刺史。钦幼而果决，趫捷过
人。随父北征，授东宫直阁。大通元年，攻魏萧城，拔之，
仍破彭城别将郊仲。进攻拟山城，破其大都督刘属，
众二十万。进攻笼城，获马千馀匹。又破其大将柴集
及襄城太守高宣，别将范思念、郑承宗等。仍攻厥固”
张龙子城，未拔。魏彭城守将杨目遣子孝邕率轻兵
来援，钦逆击走之。又破谯州刺史刘海游，还拔厥固，
收其家口。杨目又遣都督范思念、别将曹龙牙数万
众来援，钦与战于阵，斩龙牙，传首京师。又假钦节，都
督衡州三郡兵，讨桂阳、阳山、始兴叛蛮，至即平，破之，
封安怀县男，邑五百户。又破天漆蛮帅，晚时得会衡
州刺史元庆和为桂阳人严容所围，遣使告急。钦往
应援，破容罗溪，于是长乐诸洞，一时平荡。又密敕钦
向魏兴，经南郑，属魏将托跋胜寇襄阳，仍敕赴援。除
持节、督南梁、南北秦沙四州诸军事、光烈将军、平西
校尉、梁南秦二州刺史，增封五百户，进爵为侯。破通，
生擒行台元子礼，大将薛㒞、张菩萨，魏梁州刺史元
罗遂降。梁汉底定，进号“智武将军”，增封二千户。俄改
授持节、都督衡、桂二州诸军事、衡州刺史。未及赴职，
魏遣都督董绍、张献攻围南郑，梁州刺史杜怀珤请
救，钦率所领援之，大破绍、献于高桥城，斩首三千馀。
绍、献奔退，追入斜谷，斩获略尽。西魏相宇文黑泰致
马二“千匹，请结邻好。”诏加散骑常侍，进号仁威将军，
增封五百户，仍令述职。经广州，因破俚帅陈文彻兄
弟，并擒之。至衡州，进号平南将军，改封曲江县公，增
邑五百户。在州有惠政，吏民诣阙请立碑颂德，诏许
焉。征为散骑常侍、左卫将军，寻改授散骑常侍、安南
将军、广州刺史。既至任所，前刺史安南侯密遣厨人
置药于食，钦中毒而卒，时年四十二。诏赠侍中、中卫
将军，鼓吹一部。子《夏礼》。侯景至历阳，率其部曲邀击，
景兵败，死之。